Άρτα, 	   07/05/2015	
Αριθ. Πρωτ.:	Φ.23/1837            	

Διοικητήριο, Γέφυρα Αράχθου, 47100  Άρτα
Βασιλική Φραγκάκη 
26810 50005            26810 76404
vfragaki@teiep.gr
www.teiep.gr

	

	

	Προς:	Ενδιαφερόμενους	

Α Ν Α Κ Ο Ι Ν Ω Σ Η  Α Ρ Ι Θ Μ.   05/2015
	
Θέμα: 	Προκήρυξη πρόχειρου μειοδοτικού διαγωνισμού για την ανάδειξη αναδόχου για την προμήθεια βιντεοπροβολέων.	

	

     Το ΤΕΙ Ηπείρου έχοντας υπόψη του:
1.	Το Ν. 2286/95 (ΦΕΚ 19/τ. Α΄/01.02.1995) «Προμήθειες του Δημοσίου Τομέα και ρυθμίσεις συναφών θεμάτων».
2.	Το Ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (ΦΕΚ 195 Α’)
3.	Το Π.Δ. 118/2007 «Κανονισμός Προμηθειών Δημοσίου» (ΦΕΚ 150/ τ. Α΄/10-7-2007).
4.	Το Ν. 3871/2010 (ΦΕΚ 141/τ. Α΄/17.08.2010) «Δημοσιονομική διαχείριση και ευθύνη», όπως τροποποιήθηκε με τον Ν. 4038/2012 (ΦΕΚ 14/τ. Α’/02.02.2012).
5.	Τα άρθρα 1 και 3 του Ν. 4250/2014 «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του π.δ. 318/1992 (Α’ 161) και λοιπές ρυθμίσεις». (ΦΕΚ 74/τ. Α’/26.3.2014).
6.	Την με αριθμό 3/10.12.2012 απόφαση του Συμβουλίου Διοίκησης του ΤΕΙ Ηπείρου (ΦΕΚ 28/ΥΟΔΔ/28.01.2013) και την αριθμ. 19602/Ε5/12.02.2013 διαπιστωτική πράξη εκλογής Προέδρου του ΤΕΙ Ηπείρου.
7.	Την με αρ. πρωτ. Φ.3/894/14.02.2013 απόφαση του Συμβουλίου Διοίκησης του ΤΕΙ Ηπείρου με θέμα: «Ορισμός αναπληρωτών Προέδρου και μεταβίβαση αρμοδιοτήτων».
8.	Την με αρ. πρωτ. 163/22.04.2015 απόφαση ανάληψης υποχρέωσης (ΑΔΑ: ΩΩ684691ΟΙ-3ΛΡ).
9.	Την με αριθμ. 6/05.05.2015 απόφαση της Συνέλευσης του ΤΕΙ Ηπείρου (ΑΔΑ: ΒΝΥ84691ΟΙ-ΣΤ2).

Προκηρύσσει πρόχειρο μειοδοτικό διαγωνισμό με σφραγισμένες προσφορές και με κριτήριο κατακύρωσης τη χαμηλότερη τιμή, για την ανάδειξη αναδόχου, για την προμήθεια έξι (6) βιντεοπροβολέων για τις ανάγκες των εργαστηρίων των τμημάτων του ΤΕΙ Ηπείρου.

ΠΡΟΥΠΟΛΟΓΙΣΜΟΣ
Η προϋπολογιζόμενη δαπάνη ανέρχεται στο ποσό των #3.000# ευρώ συμπεριλαμβανομένου του ΦΠΑ., και θα βαρύνει τον ΚΑΕ 1249. 

ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
Ημερομηνία διεξαγωγής του διαγωνισμού είναι η Τρίτη 26.05.2015 και ώρα 12:30 μ.μ., χρόνος κατά τον οποίο λήγει και η προθεσμία υποβολής των προσφορών. Τόπος διεξαγωγής του διαγωνισμού και υποβολής προσφορών είναι το Τμήμα Προμηθειών & Περιουσίας στο Κτίριο Διοίκησης του ΤΕΙ Ηπείρου στην Άρτα (Διεύθυνση: Γέφυρα Αράχθου – 47100 Άρτα).

ΚΑΤΑΘΕΣΗ ΠΡΟΣΦΟΡΩΝ
Οι προσφορές κατατίθενται από το νόμιμο εκπρόσωπο της εταιρείας ή εξουσιοδοτημένο αντιπρόσωπο αυτού ιδιοχείρως έως και την ημερομηνία και ώρα διεξαγωγής του διαγωνισμού.
Οι υποψήφιοι μπορούν εναλλακτικά να αποστείλουν επί αποδείξει τις προσφορές τους, με την προϋπόθεση ότι αυτές περιέρχονται στο Τμήμα Προμηθειών και Περιουσίας του ΤΕΙ Ηπείρου, στη διεύθυνση: Κτίριο Διοίκησης, Γέφυρα Αράχθου ΤΚ 47100, Άρτα, έως και την ημερομηνία και ώρα διεξαγωγής του διαγωνισμού.
Οι προσφορές θα πρέπει να φέρουν αριθμό πρωτοκόλλου της ημέρας υποβολής της προσφοράς.
Προσφορά που θα υποβληθεί μετά την καθορισμένη ημερομηνία και ώρα, είτε θα ταχυδρομηθεί έγκαιρα αλλά δεν θα φτάσει έγκαιρα στην Υπηρεσία δεν θα ληφθεί υπόψη, και θα επιστραφεί στον ενδιαφερόμενο.

ΥΠΟΒΟΛΗ ΠΡΟΣΦΟΡΩΝ
Οι προσφορές υποβάλλονται μέσα σε σφραγισμένο κυρίως φάκελο, στον οποίο πρέπει να αναγράφονται ευκρινώς με κεφαλαία γράμματα τα πλήρη στοιχεία του υποψήφιου προμηθευτή και τα εξής:

ΠΡΟΣ
ΤΕΙ ΗΠΕΙΡΟΥ
ΤΜΗΜΑ ΠΡΟΜΗΘΕΙΩΝ & ΠΕΡΙΟΥΣΙΑΣ
ΚΤΙΡΙΟ ΔΙΟΙΚΗΣΗΣ, ΓΕΦΥΡΑ ΑΡΑΧΘΟΥ
ΑΡΤΑ Τ.Κ.47100
Τ. Θ. 110
ΦΑΚΕΛΟΣ ΠΡΟΣΦΟΡΑΣ
ΑΝΑΚΟΙΝΩΣΗ ΑΡΙΘΜ. 05/2015
ΓΙΑ ΤΗΝ ΠΡΟΜΗΘΕΙΑ ΒΙΝΤΕΟΠΡΟΒΟΛΕΩΝ
Ημερομηνία διενέργειας διαγωνισμού: 26.05.2015
«Να μην ανοιχθεί από την ταχυδρομική υπηρεσία ή το πρωτόκολλο»

Στον ΚΥΡΙΩΣ ΦΑΚΕΛΟ της προσφοράς τοποθετούνται τρεις χωριστοί σφραγισμένοι υποφάκελοι που θα φέρουν και τις ενδείξεις του ΚΥΡΙΩΣ ΦΑΚΕΛΟΥ.
α) Φάκελος με την ένδειξη "ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ" που περιλαμβάνει τα παρακάτω δικαιολογητικά: 
Υπεύθυνη δήλωση της παρ. 4 του άρθρου 8 του ν. 1599/1986, όπως εκάστοτε ισχύει, στην οποία:
1) Να αναγράφονται τα στοιχεία του διαγωνισμού στον οποίο συμμετέχουν, ότι έλαβαν γνώση της παρούσας προκήρυξης και των όρων της, τους οποίους αποδέχονται στο σύνολό τους.
2) Να δηλώνεται ότι, μέχρι και την ημέρα υποβολής της προσφοράς:
- δεν έχουν καταδικασθεί με αμετάκλητη δικαστική απόφαση για κάποιο αδίκημα από τα αναφερόμενα στην περίπτωση (1) του εδ. α΄ της παρ. 2 του άρθρου 6 του Π.Δ. 118/2007 και συγκεκριμένα για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
- δεν τελούν σε κάποια από τις αναφερόμενες στην περίπτωση (2) του εδ. α΄ της παρ. 2 του άρθρου 6 του Π.Δ. 118/2007 καταστάσεις και συγκεκριμένα ότι δεν τελούν σε πτώχευση και σε διαδικασία κήρυξης πτώχευσης.
- είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές τους υποχρεώσεις, σύμφωνα με την περ. (3) του εδ. α΄της παρ. 2 του άρθρου 6 του Π.Δ. 118/2007,
- ως προς τα νομικά πρόσωπα, ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
- είναι εγγεγραμμένοι στο οικείο επαγγελματικό επιμελητήριο
3) Να αναλαμβάνεται η υποχρέωση για την έγκαιρη και προσήκουσα προσκόμιση κατά το στάδιο της κατακύρωσης των δικαιολογητικών της παρ. 2 του άρθρου 6 του Π.Δ. 118/2007, και συγκεκριμένα:
- Απόσπασμα ποινικού μητρώου έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει, ότι δεν έχουν καταδικασθεί με αμετάκλητη δικαστική απόφαση, για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας, εφόσον αυτό ορίζεται στη διακήρυξη ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
- Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου, πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν τελούν σε πτώχευση και σε διαδικασία κήρυξης πτώχευσης.
- Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους.
- Πιστοποιητικό του οικείου Επιμελητηρίου με το οποίο θα πιστοποιείται η εγγραφή τους σε αυτό και το ειδικό επάγγελμά τους κατά την ημέρα διενέργειας του διαγωνισμού και ότι εξακολουθούν να παραμένουν εγγεγραμμένοι μέχρι την κοινοποίηση σε αυτούς της ανωτέρω ειδοποίησης.
Τα νομικά πρόσωπα θα πρέπει να προσκομίσουν:
- πιστοποιητικό αρμόδιας κατά περίπτωση αρχής ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
- Το πιστοποιητικό ότι δεν τελούν υπό κοινή εκκαθάριση εκδίδεται από τον αρμόδιο φορέα στο μητρώο ανωνύμων εταιρειών της οποίας είναι εγγεγραμμένη η συμμετέχουσα στον διαγωνισμό ΑΕ, ενώ το πιστοποιητικό ότι δεν τελούν υπό ειδική εκκαθάριση εκδίδεται από το αρμόδιο Εφετείο της έδρας της ΑΕ. Ως προς τις ΕΠΕ και τις προσωπικές εταιρείες (ΟΕ και ΕΕ) το πιστοποιητικό εκκαθάρισης εκδίδεται από το αρμόδιο τμήμα του Πρωτοδικείου της έδρας της συμμετέχουσας στον διαγωνισμό εταιρείας.
- για τους διαχειριστές, εφόσον πρόκειται για εταιρείες περιορισμένης ευθύνης (Ε.Π.Ε.) και προσωπικές εταιρείες (Ο.Ε. και Ε.Ε.) και για τον πρόεδρο και διευθύνοντα σύμβουλο, εφόσον πρόκειται για ανώνυμες εταιρείες (Α.Ε.), απόσπασμα ποινικού μητρώου από το οποίο να προκύπτει ότι τα ανωτέρω πρόσωπα δεν έχουν καταδικαστεί με αμετάκλητη δικαστική απόφαση, για κάποιο από τα αδικήματα της περίπτωσης (1) του εδ. α της παρ. 2 του άρθρου 6 του π.δ. 118/2007.
4) Παραστατικό εκπροσώπησης, εφόσον οι προμηθευτές συμμετέχουν στο διαγωνισμό με εκπρόσωπό τους

β) Φάκελος με την ένδειξη "ΤΕΧΝΙΚΗ ΠΡΟΣΦΟΡΑ" που περιλαμβάνει: 1) υπεύθυνη δήλωση όπου θα δηλώνει  ότι αποδέχεται όλους τους όρους της ανακοίνωσης του διαγωνισμού, 2) το φύλλο συμμόρφωσης του προμηθευτή με τις τεχνικές προδιαγραφές της ανακοίνωσης, καθώς και το φύλλο τεχνικών προδιαγραφών (προσπέκτους), στο οποίο να σκιάζονται ή να υπογραμμίζονται αριθμούμενες κατά σειρά όλες οι τεχνικές απαιτήσεις της ανακοίνωσης.
Οι ενδιαφερόμενοι θα πρέπει επίσης στην τεχνική προσφορά τους να δώσουν εγγύηση καλής λειτουργίας των βιντεοπροβολέων όπως αναφέρεται στις τεχνικές προδιαγραφές, κατά τη διάρκεια αυτής ο προμηθευτής θα είναι υποχρεωμένος να αποκαταστήσει βλάβες που θα παρουσιαστούν και δεν θα οφείλονται σε κακή χρήση των βιντεοπροβολέων και να αντικαθιστά χωρίς επιβάρυνση ελαττωματικά ή κακής ποιότητας εξαρτήματα. 
Επίσης στην τεχνική προσφορά τους θα δεσμευτούν για την εξυπηρέτηση (SERVICE) μετά την πώληση και της τεχνικής βοήθειας, καθώς και η εξασφάλιση ύπαρξης ανταλλακτικών, για χρονικό διάστημα ίσο με την πιθανή διάρκεια ζωής των βιντεοπροβολέων. Ο προμηθευτής είναι υποχρεωμένος να εκτελεί το service των βιντεοπροβολέων επί τόπου στο τμήμα όπου θα εγκατασταθούν ή στο χώρο του και η επιδιόρθωση οποιασδήποτε βλάβης παρουσιαστεί, θα πρέπει να γίνει άμεσα τουλάχιστον μέσα σε τρεις (3) εργάσιμες ημέρες από τη σχετική ειδοποίηση. 
Η τεχνική προσφορά δεν θα πρέπει να αναφέρει τιμές για τα προσφερόμενα είδη, με ποινή αποκλεισμού.

Τεχνικές Προδιαγραφές: 
Native Resolution	WXGA 1280 x 800	
Μέγιστη φωτεινότητα	>=3000 ANSI Lumens	
Αντίθεση	18,000:1	
Θόρυβος (σε eco mode)	<=29dB	
Συνδέσεις	•	HDMI (1.4a 3D support)
•	2 x VGA (YPbPr/RGB)
•	S-Video, Composite,
•	2 x Audio In 3.5mm
•	Audio Out 3.5mm
•	VGA Out, RS232
•	USB Service	
Μέγιστη Ανάλυση	UXGA 1600 x 1200	
Computer Compatibility	UXGA, SXGA, XGA, SVGA, VGA, Mac	
Video Compatibility	PAL (B, D, G, H, I, M, N, 4.43MHz), NTSC (M, J, 3.58MHz, 4.443MHz), SECAM (B, D, G, K, K1, L, 4.25,MHz, 4.4MHz, 480i/p, 576i/p, 720p(50/60Hz), 1080i(50/60Hz) 1080p(24/50/60Hz)	
Displayable Colours	1073.4 Million	
Throw Ratio	1.55 – 1.7:1	
Διάρκεια λάμπας	•	>=6000 ώρες σε eco mode
•	>=5000 ώρες σε bright mode	
Keystone Correction	± 40° Vertical 	
Τηλεχειριστήριο	ΝΑΙ	
Κατανάλωση ρεύματος	•	<=225W BRIGHT mode 
•	< =0.5W Standby mode, 
•	<=191W Eco mode 	
Να περιλαμβάνει	Τσάντα μεταφοράςμ καλώδο ρύματος, καλώδιο VGA, Τηλεχειρηστήριο με μπαταρίες, Quick Start Card, CD Οδηγιών,	
Speaker	2	
Μενού λειτουργίας τουλάχιστον τις ακόλουθες	English, German, French, Italian, Spanish, Portuguese, Greek	
Επιπλέον δυνατότητες	•	Δυνατότητας προβολής 3D
•	Δυνατότητα ασύρματης δικτύωσης (με προαιρετικό εξοπλισμό)
•	Δυνατότητα τοποθέτησης στην οροφή
•	Up to 10,000 hours lamp life - Education Cycle	
Εγγύηση	Τουλάχιστον 2 χρόνια	

γ) Τα οικονομικά στοιχεία της προσφοράς τοποθετούνται επί ποινή απορρίψεως, σε χωριστό σφραγισμένο φάκελο, επίσης μέσα στον κυρίως φάκελο, με την ένδειξη "ΟΙΚΟΝΟΜΙΚΗ ΠΡΟΣΦΟΡΑ". Η οικονομική προσφορά περιλαμβάνει: την τιμή μονάδας, τη συνολική τιμή της προσφοράς (ολογράφως και αριθμητικώς), το ποσοστό ΦΠΑ και το χρόνο ισχύος της προσφοράς, καθώς και το χρόνο παράδοσης (Σημ.: στις προσφερόμενες τιμές περιλαμβάνονται όλες οι νόμιμες κρατήσεις).
Κριτήριο κατακύρωσης η χαμηλότερη τιμή. Προσφορά που θέτει όρο αναπροσαρμογής, απορρίπτεται ως απαράδεκτη. Οι προσφορές ισχύουν και δεσμεύουν τους προσφέροντες στο διαγωνισμό για εκατόν είκοσι (120) ημέρες από την επόμενη ημέρα της ημερομηνίας διενέργειας του διαγωνισμού. 

ΔΙΕΝΕΡΓΕΙΑ ΔΙΑΓΩΝΙΣΜΟΥ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ
Η αποσφράγιση των προσφορών γίνεται δημόσια ενώπιων της Επιτροπής Διενέργειας του Διαγωνισμού.
Η Επιτροπή Διενέργειας του Διαγωνισμού και Αξιολόγησης των προσφορών προβαίνει στη διαδικασία αποσφράγισης των προσφορών ως εξής: 
α)  Αποσφραγίζεται ο κυρίως φάκελος.
β) Αποσφραγίζονται οι φάκελοι των Δικαιολογητικών και της Τεχνικής Προσφοράς και μονογράφονται και σφραγίζονται οι Πρωτότυποι φάκελοι κατά φύλλο από όλα τα μέλη της Επιτροπής Διενέργειας.
γ) Ο φάκελος της οικονομικής προσφοράς θα αποσφραγισθεί μετά την τυπική αποδοχή της τεχνικής προσφοράς. Ο πρωτότυπος φάκελος θα μονογραφεί κατά φύλλο από όλα τα μέλη της Επιτροπής Διενέργειας. 
δ) Οι φάκελοι των οικονομικών προσφορών, για όσες τεχνικές προσφορές δεν κρίθηκαν αποδεκτές δεν αποσφραγίζονται αλλά επιστρέφονται.
Η καθαρή τιμή (χωρίς ΦΠΑ) θα λαμβάνεται υπόψη για τη σύγκριση των προσφορών.
Εφόσον διαπιστωθούν ισότιμες προσφορές, η Επιτροπή Διενέργειας του διαγωνισμού πραγματοποιεί επιτόπου κλήρωση για την ανάδειξη μειοδότη. Στην κλήρωση παρευρίσκονται όλοι οι προμηθευτές που πρόσφεραν ισότιμες προσφορές.
Για όλα τα παραπάνω η Επιτροπή Διενέργειας και Αξιολόγησης καταρτίζει πρακτικό, το οποίο παραδίδει στο Τμήμα Προμηθειών & Περιουσίας, εις διπλούν. Το πρακτικό προωθείται προς τη Συνέλευση του ΤΕΙ Ηπείρου για την κατακύρωση του τελικού αποτελέσματος του διαγωνισμού.
Η ανακοίνωση της κατακύρωσης στον ανάδοχο θα γίνει εγγράφως από το ΤΕΙ Ηπείρου. Στην ανακοίνωση της κατακύρωσης θα ορίζεται η προθεσμία, εντός της οποίας ο ανάδοχος θα πρέπει να προσέλθει για την υπογραφή της σύμβασης  με την προσκόμιση των δικαιολογητικών της παρ. 2 του άρθρου 6 του ΠΔ 118/2007.

ΤΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ 
Οι βιντεοπροβολείς θα παραδοθούν στο Διοικητήριο του ΤΕΙ Ηπείρου, μέσα σε τριάντα (30) ημέρες από την υπογραφή της σχετικής σύμβασης του διαγωνισμού. Την ευθύνη και τα έξοδα μεταφοράς των βιντεοπροβολέων, έχει αποκλειστικά ο προμηθευτής. Η εκφόρτωση και η μεταφορά των βιντεοπροβολέων.

ΠΛΗΡΩΜΗ
Η πληρωμή του προμηθευτή θα γίνει μετά τη ολοκλήρωση της παράδοσης των βιντεοπροβολέων, με την έκδοση πρωτοκόλλου παραλαβής, με χρηματικό ένταλμα πληρωμής, κατόπιν προσκομίσεως των νόμιμων δικαιολογητικών. Τον προμηθευτή βαρύνουν όλες οι νόμιμες κρατήσεις. Επίσης γίνεται παρακράτηση φόρου σύμφωνα με τις διατάξεις του Ν. 2198/22-3-94, άρθρο 24, επί της αξίας του τιμολογίου χωρίς ΦΠΑ και χωρίς τις κρατήσεις. Ο Φ.Π.Α. βαρύνει το Τ.Ε.Ι. Ηπείρου.
     
ΛΟΙΠΟΙ ΟΡΟΙ
Οι προσφορές θα υποβληθούν στην Ελληνική γλώσσα.
Η συμμετοχή στο διαγωνισμό, συνεπάγεται αυτόματα και την πλήρη και ανεπιφύλακτη αποδοχή από το διαγωνιζόμενο όλων των όρων της ανακοίνωσης, καθώς και των διατάξεων περί προμηθειών του Δημοσίου.
Το αρμόδιο για την αξιολόγηση των αποτελεσμάτων του διαγωνισμού όργανο, με αιτιολογημένη γνωμοδότηση του, μπορεί να προτείνει κατακύρωση της προμήθειας για ολόκληρη ή μεγαλύτερη ή μικρότερη ποσότητα κατά ποσοστό στα εκατό. Το ποσοστό αυτό δεν μπορεί να υπερβαίνει το 30% στην περίπτωση μεγαλύτερης ποσότητας ή το 50 % στην περίπτωση μικρότερης ποσότητας. Για την κατακύρωση μέρους της ποσότητας κάτω του καθοριζόμενου από την διακήρυξη ποσοστού, απαιτείται προηγούμενη αποδοχή από τον προμηθευτή (Π.Δ. 118/2007, άρθρο 21).
Οι ενδιαφερόμενοι μπορούν να παίρνουν περισσότερες πληροφορίες από το Τμήμα Προμηθειών & Περιουσίας του ΤΕΙ Ηπείρου στα τηλέφωνα 2681050005 & 2681050024. 
Η παρούσα ανακοίνωση καθώς και οι τεχνικές προδιαγραφές είναι αναρτημένα στην ιστοσελίδα του ΤΕΙ Ηπείρου www.teiep.gr (Ανακοινώσεις).
Κάθε διαφορά που θα προκύπτει, μεταξύ του αναδόχου και του ΤΕΙ Ηπείρου από τη σύμβαση που θα υπογραφεί, θα επιλύεται από το αρμόδιο συλλογικό όργανο του ΤΕΙ Ηπείρου ή από τα Δικαστήρια Άρτας

Εσωτερική Διανομή:			
1.	Τμήμα Διοικητικής Μέριμνας και Πρωτοκόλλου.
2.	Τμήμα Προμηθειών & Περιουσίας.
		Ο Πρόεδρος του ΤΕΙ Ηπείρου (*)	
			
		Ευριπίδης Γλαβάς
Καθηγητής	
	
(*) Η υπογραφή έχει τεθεί στο πρωτότυπο που τηρείται στο αρχείο του Ιδρύματος.